stanford-oval/wikipedia huggingface dataset:
SS-arvot
Waffen-SS:n ja Allgemeine SS:n arvot > Käytöstä poistetut ja muutetut arvot

Kronologisessa järjestyksessä.
| Arvo | Käytössä vuosina | Korvaava arvo |
| --- | --- | --- |
| SS-Staffelführer | 1925-1926 | SS-Führer |
| SS-Führer | 1926-1929 | SS-Sturmführer |
| SS-Sturmführer | 1929-1934 | SS-Untersturmführer |
| SS-SturmHauptführer | 1930-1934 | SS-Obersturmführer |
| SS-Haupttruppführer | 1930-1934 | SS-Sturmscharführer |
| SS-Truppführer | 1930-1934 | SS-Oberscharführer |
Upseerioppilasarvot

Upseerikoulutusjärjestelmä oli yksinomaan Waffen-SS:n ja sen edeltäjän Verfügungstruppen käytössä. Allgemeine-SS ei käyttänyt sitä. Koulutuksen kesto oli noin 18-24 kuukautta.
| Arvo | Vastaava SS:n aliupseeriston arvo | SS:n käytössä vuosina | Huomautuksia |
| --- | --- | --- | --- |
| Standartenoberjunker | Hauptscharführer | 1933-1945 | Selvittyään loppukokeesta Standartenoberjunker ylennettiin Untersturmführeriksi huoliteltujen seremonioiden kera. |
| Standartenjunker | Oberscharführer | 1933-1945 |  |
| Oberjunker | Scharführer | 1933-1945 |  |
| Junker | Unterscharführer | 1933-1945 | Upseerioppilaaksi pääsemiseen vaadittiin vähintään 6-12 kuukautta värväytyneenä. Rottenführeriksi ylenneellä oli tyypillisesti mahdollisuus anoa pääsyä upseerikoulutukseen. |
Naisten arvot

Vapaaehtoisia naisjoukkoja kutsuttiin nimellä SS-Helferin (SS-avustaja). SS:n kuuluneilla naisilla oli oma arvojärjestelmänsä, mutta heistä korkea-arvoisinkaan ei voinut komentaa miespuolisia SS:n jäseniä. Kaikki naisten arvot olivat miesten arvoja alempia. Vapaaehtoiset naiset palvelivat usein keskitysleireillä eri tehtävissä. Esimerkiksi Ravensbrückin keskitysleirillä, jossa naisvartijoita koulutettiin, palveli sen toiminta-aikana yli 3000 naisvartijaa. Toisen maailmansodan jälkeen joko vapauttajat tai leirin sijaintimaan hallitus tuomitsi useita naisvartijoista kuolemaan tai vankeuteen.
| Arvo | Käännös | Huomautuksia |
| --- | --- | --- |
| Chef Oberaufseherin | Vartijoiden päällikkö | Arvoon ylsi vain kaksi naista: Luise Brunner Auschwitz-Birkenaun leiriltä ja Anna Klein Ravensbrückin leiriltä |
| Oberaufseherin | Ylivartijatar | Kuuluisan Irma Gresen arvo |
| Lagerführerin | Leirijohtajatar |  |
| Erstaufseherin | Ensimmäinen vartijatar |  |
| Aufseherin | Vartijatar | Yleisin naisten arvoista |
Los del Río

Los del Río esiintymässä vuonna 2009.
Los del Río on espanjalainen yhtye, joka tunnetaan vuonna 1993 julkaistusta hittikappaleestaan ”Macarena”, jota on myynyt yhteensä yli 14 miljoonaa kappaletta ja josta on tehty yli 5 000 cover-versiota (vuoteen 2024 mennessä). Hitti ylsi sijalle yksi Billboard Hot 100:ssa, jolla kärkisijalla se pysyi peräti 14 viikkoa. Vuonna 2002 yhdysvaltalainen VH1-musiikkikanava esitti ohjelman, jossa esitettiin sata suurinta yhden hitin ihmettä. Listan kärjessä oli Los del Ríon ”Macarena”.
Yhtyeen perustivat espanjalaiset Antonio Romero Monge ja Rafael Ruiz Perdigones jo 60-luvulla ollessaan vasta 14-vuotiaita. Vuonna 1966 duo julkaisi ensimmäisen albuminsa, nelikappaleisen EP:n, joka kantoi yhtyeen nimeä. 1970-luvulla yhtyeestä tuli diskomusiikin edelläkävijöitä. He menestyivät erittäin hyvin ja heidän tavaramerkikseen vakiintui flamencon ja rumban tyyleihin suuntautunut musiikki. Heistä muovautui Espanjan kuuluisin ja muodikkain yhtye. He esiintyvät edelleen (2024).
Magnus Härenstam

| Magnus Härenstam |
| --- | --- |
 Härenstam vuonna 2012.
Henkilötiedot
Koko nimi:  Johan Herbert Magnus Härenstam
Syntynyt: 19. kesäkuuta 1941 Västervik, Ruotsi
Kuollut: 13. kesäkuuta 2015 (73 vuotta) Tukholma, Ruotsi
Aiheesta muualla
IMDb
Johan Herbert Magnus Härenstam (19. kesäkuuta 1941 Västervik – 13. kesäkuuta 2015 Tukholma) oli ruotsalainen näyttelijä. Hän tuli tunnetuksi 1970-luvulla lastenohjelmasta Fem myror är fler än fyra elefanter (1973–1977), jota hän teki Brasse Brännströmin ja Eva Remaueksen kanssa. Härenstam näytteli myös elokuvissa ja muun muassa Maxim-teatterissa Tukholmassa.
Härenstam kuoli syöpään 73-vuotiaana kesällä 2015.
Aiheesta muualla

Kuvia tai muita tiedostoja aiheesta Magnus Härenstam Wikimedia Commonsissa
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Norja  Ranska  BnF data  Yhdysvallat  Ruotsi 
Taiteenala:  MusicBrainz
Hadselin linja-autoturma

| Hadselin linja-autoturma |
| --- | --- |
Päivämäärä:  26. joulukuuta 2024
Kellonaika:  13.30
Tapahtumapaikka:  Austvågøy, Hadsel, Norja
Kuolleita:  3
Loukkaantuneita:  11
Hadselin linja-autoturma tapahtui Hadselin kuntaan kuuluvalla Austvågøyan saarella Norjassa 26. joulukuuta 2024. Vaikeissa keliolosuhteissa kansainvälisiä matkailijoita kuljettanut linja-auto suistui ulos E10-tieltä ja ajautui kyljelleen jäätyneeseen järveen. Noin kuudestakymmenestä kyydissä olleesta kolme kuoli ja 11 tarvitsi sairaalahoitoa. Kaikki menehtyneet olivat ulkomaan kansalaisia, heistä yksi oli lapsi ja kaksi aikuisia naisia.
Aiheesta muualla

Kuvia tai muita tiedostoja aiheesta Hadselin linja-autoturma Wikimedia Commonsissa
Sotavaunu

Egyptiläinen sotavaunu
Puolapyörillä varustettujen sotavaunujen leviäminen
Urin standardissa (n. 2500 eaa.) on kuvattuna nelipyöräisiä vaunuja, joita vetävät neljän onagerin valjakot. Umpipyörät on tehty kahdesta lankusta. Aseina on erilaisia keihäitä.
Sotavaunu oli muinainen asejärjestelmä. Se koostuu kulkuneuvosta, vaunusta, jota veti yleensä kaksi hevosta, ja miehistöstä. Sotavaunuja käytettiin sodankäyntiin pronssi- ja rautakaudella. Ratsuväen yleistymisen jälkeen sotavaunut poistuivat käytöstä. Tämän jälkeen niitä käytettiin matkustamiseen, kulkueissa ja kilpailuissa, vaikka sotilaallisesti ne olikin jo syrjäytetty.
Sotavaunujen kehittämiseen vaikutti puolapyörä, jonka ansiosta pystyttiin valmistamaan kevyitä vaunuja hevosten vedettäviksi. Hevosista kuitenkin jalostettiin jatkossa suurempia ja vahvempia, minkä seurauksena ratsuväki korvasi sotavaunut armeijoissa.
Varhaisimmat puolapyörillä varustetut sotavaunut ovat noin vuodelta 2000 eaa. Niiden käyttö oli huipussaan noin vuonna 1300 eaa., jolloin käytiin Kadeshin taistelu. Sotavaunujen sotilaallinen merkitys loppui viimeisenä Intiassa 700-luvulla jaa., mutta ne olivat käytössä muualla sodankäynnin ulkopuolella. Esimerkiksi kilpa-ajot olivat suosittuja Konstantinopolissa 500-luvulle saakka.
Ensimmäiset sotavaunut

Pyörän keksiminen muutti pronssiajan sodankäyntiä voimakkaimmin. Mesopotamiassa kehitettiin ensimmäiset sotavaunut: niissä oli kahdesta tai useammasta lankusta tehdyt umpipyörät ja niitä vetivät onagerit. 3500 eaa. paikkeilta lähtien tällaiset sotavaunut olivat tavallinen asejärjestelmä lähi-Idässä. Ensimmäisissä sotavaunuissa oli pyöriä kahdesta neljään ja niitä veti neljä onageria. Vaunun miehistönä oli ajaja ja sotilas, joka oli aseistettu keihäin ja heittokeihäin. Taistelussa vaunulla rynnäköitiin vihollista kohti tavoitteena aiheuttaa pakokauhua. Keskipitkältä matkalta käytettiin heittokeihäitä, ja läheltä keihäitä. Tällaiset raskaat hitaat onagerien vetämät vaunut eivät olleet erityisen ketteriä ja niillä oli mentävä lähelle vihollista, jotta asevaikutus oli tehokasta.
Sumerissa oli käytössä raskas, isompi ja hitaampi sotavaunu. Siinä oli neljä pyörää ja miehistönä neljä miestä. Ajaja, soturi ja kaksi kilvenkantajaa. Soturi oli aseistettu keihäillä ja heittokeihäillä.
Sotavaunuja käytettiin laajasti mesopotamiassa 3000-2500 eaa. Kevyempi, liikkuvampi kaksipyöräinen, kahden miehen vaunu ilmestyi vasta vuosisatojen kehityksen jälkeen.
Varsinaiset sotavaunut

Myöhemmin, vuosien 2000–1500 eaa. aikana, syntyi paljon tehokkaampi kevyt vaunu: kaksi puolapyörää ja taka-akseli, miehistönä kaksi miestä ja vetoeläiminä hevoset. Kun tällaiset vaunut yhdistettiin yhdistelmäjouseen, alkoi sodankäynnin vallankumous, ja kyseinen uusi asejärjestelmä levisi nopeasti Babyloniasta yli Etu-Aasian, Egyptin, Kreetan ja Kreikan.
Aiheesta muualla

Kuvia tai muita tiedostoja aiheesta sotavaunu Wikimedia Commonsissa
Sotavaunujen historia, suunnittelu ja käyttö (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Chariot
Käännös suomeksi
Andrei Alén

Andrei Alén (s. 1981) on suomalainen näyttelijä ja käsikirjoittaja.
Alén näytteli Rahikaista Aku Louhimiehen elokuvassa Tuntematon sotilas (2017). Hän omistaa Louhimiehen kanssa tuotantoyhtiö Backmann & Hoderoffin, joka on tuottanut muun muassa Louhimiehen ohjaaman ja Alénin ja Louhimiehen käsikirjoittaman televisiosarjan Konflikti.
Alén syntyi Helsingissä ja varttui Lontoossa. Hän aloitti näyttelemisen Ylioppilasteatterissa, jonka jälkeen hän opiskeli näyttelemistä Lahden kansanopistossa. Tämän jälkeen hän pääsi opiskelemaan Lontoon East 15 Acting Schooliin.
Alénilla on vaikea lukihäiriö, mikä ei estä häntä työskentelemästä käsikirjoittajana.
Hänen isänsä on ralliautoilija Markku Alén. Myös hänen veljensä Anton Alén on rallikuski.
Filmografia > Elokuvat

| Vuosi | Elokuva | Rooli |
| --- | --- | --- |
| 2011 | In me | Gary Jackson |
| 2012 | Vares – Pimeyden tango | Micke Pinola |
| 2012 | The Thompsons | Sven |
| 2015 | Group B | Lancia Driver |
| 2016 | Rebellion | Heathcote |
| 2016 | Four wise monkeys | Russel |
| 2017 | Tuntematon sotilas | Rahikainen |
| 2021 | Odotus | Olavi |
| 2021 | Omerta 6/12 | Sinclair |
| 2023 | Hirttämättömät  | Tonto |
Filmografia > Televisiosarjat

| Vuosi | Televisiosarja | Rooli |
| --- | --- | --- |
| 2019 | Roba | ylikomisario Cristoffer Lund |
| 2019 | Huone 301 | Mikko Kurtti |
| 2020 | Pohjolan laki | Tom Rissanen |
Aiheesta muualla

Actors.mandy.com: Andrei Alen (Arkistoitu – Internet Archive)
Andrei Alén Elonetissä.
Andrei Alén Internet Movie Databasessa. (englanniksi)
| --- | --- |
Auktoriteettitunnisteet: Henkilöt :  Elonet  Yle
Apollo

Apollo voi tarkoittaa ainakin seuraavia asioita:
Apollon, roomalaisten Apollo, jumala kreikkalaisessa mytologiassa
Apollon, Venäjällä 1909-1917 ilmestynyt taide- ja kulttuurilehti
Vejin Apollo, etruskien veistos vuodelta 500 eaa.
Belvederen Apollo, antiikin aikainen veistos
apollo eli isoapollo (Parnassius apollo), suurikokoinen päiväperhoslaji
Apollo, helsinkiläinen entinen elokuvateatteri, nykyinen ohjelmaravintola
Apollo-teatteri New Yorkissa
Apollo, vakuutusyhtiö
Kulttuuriyhdistys Apollo ry
Suomen Postikorttiyhdistys Apollo ry
Apollo-palkinto, dokumentaristien tunnustuspalkinto
Apollon yhteiskoulu, helsinkiläinen koulu
Atelier Apollo, valokuvausateljee
Apollo, neliosainen peruskoululaisen tietosanakirja, Weilin+Göös, 1974
Palloiluseura Apollo, hyvinkääläinen palloiluseura
Apollo Computer, tietotekniikka-alan yritys
Apollo Motors, ranskalainen crossimopoja, mönkijöitä ja mopoja valmistava yritys
Gumbert Apollo, automalli
Holden Apollo, automalli
Volkswagen Apollo, automalli
Apollon, Rick Riordanin kirjoittama fantasiakirjasarja
Hammersmith Apollo, viihde- ja konserttikeskus Lontoossa
Hymyilevä Apollo, Eino Leinon runoelma
Laivat

M/S Apollo, Viking Linen vuonna 1964 valmistunut matkustaja-autolautta
M/S Apollo, Viking Linen vuonna 1970 valmistunut matkustaja-autolautta.
M/S Apollo III, alk. S/S Svea Jarl, Silja Linen 1962–1976 käytössä ollut matkustaja-autolautta
Apollo-luokka, 1880- ja 1890-luvuilla rakennettu risteilijäluokka
HMS Apollo (1747), 20-tykkinen varastoalus
HMS Apollo (1774), Niger-luokan 32-tykkinen viidennen luokan alus
HMS Apollo (1794), Artois-luokan 38-tykkinen viidennen luokan alus
HMS Apollo (1799), Apollo-luokan 36-tykkinen viidennen luokan alus
HMS Apollo (1805), Lively-luokan 38-tykkinen viidennen luokan alus
HMS Apollo (1809), polttolaiva
HMS Apollo (1891), Apollo-luokan panssarikansiristeilijä
HMS Apollo (I63), Leander-luokan kevyt risteilijä
HMS Apollo (M01), Abdiel-luokan miinalaiva
HMS Apollo (F70), Leander-luokan fregatti
HMS Apollo (D63), myöh. HMAS Hobart (1934), risteilijä
Apollon (1788), Téméraire-luokan linjalaiva.
HMS Apollo (1622), 32-tykkinen alus.
Avaruus

1862 Apollo, asteroidi
Apollo-asteroidit, edellisen mukaan nimetty asteroidien ryhmä
yhdysvaltalainen Apollo-avaruusohjelma
Apollo 1, tulipalossa 1967 tuhoutunut avaruusalus
Apollo 4, avaruusalus
Apollo 5, avaruusalus
Apollo 6, avaruusalus
Apollo 7, avaruusalus
Apollo 8, ensimmäinen Kuun kiertänyt miehitetty avaruusalus (1968)
Apollo 9, avaruusalus
Apollo 10, avaruusalus
Apollo 11, ensimmäinen Kuuhun laskeutunut miehitetty avaruusalus (1969)
Apollo 12, avaruusalus
Apollo 13, avaruusalus
Apollo 14, avaruusalus
Apollo 15, avaruusalus
Apollo 16, avaruusalus
Apollo 17, toistaiseksi viimeinen Kuuhun laskeutunut miehitetty avaruusalus (1972)
Apollo 18, peruutettu avaruuslento
Apollo 19, peruutettu avaruuslento
Apollo 20, peruutettu avaruuslento
Apollo Guidance Computer
Apollo Applications Program, Nasan ohjelma miehitettyjen lentojen tukemiseksi
Henkilöitä

Omar Apollo (s. 1997), yhdysvaltalainen laulaja ja lauluntekijä
Apollo Papathanasio (s. 1969), kreikkalais-ruotsalainen heavy metal -laulaja
Apollo, oik. Maurizio Lobina, italialainen kitaristi ja kosketinsoittaja, Eiffel 65 -yhtyeen jäsen
Apollo, oik. Martin Mustonen (s. 1984), suomalainen hip hop -artisti
Apollo Creed, kuvitteellinen hahmo elokuvissa Rocky, Rocky II, Rocky III ja Rocky IV
Musiikki

Apollo 440, brittiläinen yhtye
Apollo, suomalainen yhtye
Apollo, Apollo-yhtyeen albumi vuodelta 1970
Apollo, puhallinorkesteri
”Apollo”, Timebelle-yhtyeen kappale, Sveitsin edustaja Eurovision laulukilpailussa 2017
Brother Apollo, suomalainen alternative rock-yhtye.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Apollo”, voi hakea sivunnimihaulla, laajalla sivunnimihaulla tai tekstihaulla.
Tiimiakatemia

Oikealla Schaumanin tehtaiden entinen pääkonttori, jossa Jyväskylän Tiimiakatemia toimi vuodesta 1996 kunnes toiminta siirtyi syksyllä 2000 vasemmalla näkyvään Turbiini-rakennukseen. Jyväskylän Tiimiakatemia toimii nykyään Kankaalla, osoitteessa Kympinkatu 3b, 40320 Jyväskylä
Tiimiakatemia on vuonna 1993 perustettu Jyväskylän ammattikorkeakoulun liiketalouden alan yrittäjyyden erikoiskoulutusyksikkö Jyväskylässä. Tiimiakatemialla oppiminen tapahtuu pääosin käytännön kautta. Käytäntöä tukee teoriaoppiminen esimerkiksi kirjoista. Lisäksi tiimiyrittäjät treenaavat eli jakavat teoriaa toisilleen. Tiimit perustavat oikeat yritykset, joissa he toimivat 3 vuoden ajan oppien markkinointia, johtamista ja ennen kaikkea tiimityöskentelyä. Oppiminen tapahtuu tekemällä oikeaa liiketoimintaa, oikeiden asiakkaiden kanssa ja oikealla rahalla.
Tiimiakatemia palkittiin vuonna 2000 Opetusministeriön arviointineuvoston Koulutuksen laatuyksikkö –palkinnolla ja vuonna 2008 elinkeinoministeri Mauri Pekkarinen julisti Tiimiakatemian yrittäjyyden huippuyksiköksi.  Tiimiakatemian perustaja, päävalmentaja ja Tiimiakatemian valmennusmenetelmien keksijä Timo Johannes Partanen sai perjantaina 26.11.2010 opetusneuvoksen arvonimen. Nimityksen myönti tasavallan presidentti Tarja Halonen.
Vuonna 2015 aloituspaikkoja on 40. Tiimiakatemian tutkintonimike on tradenomi ja opintojen laajuus on 210 opintopistettä. Vuonna 2007 Tiimiakatemiasta tuli oma koulutusohjelma (Yritystoiminnan kehittämisen koulutusohjelma) ja aloituspaikkoja syksyllä 2008 alkaviin opintoihin oli 60.
Opetus

Tiimiakatemian koulutus rakentuu tradenomin perusopintojen sekä tiimiopintojen pohjalta. Ensimmäinen puoli vuotta opiskellaan tradenomin perusopinnot Rajakadun pääkampuksella. Tiimiakatemian opetus kehittää yrittäjävalmiuksia sekä tiimitaitoja ja on vielä keskimääräisiä ammattikorkeakouluopintoja käytäntöpainotteisempaa. Koulutus on epämuodollista siten, että varsinaista tuntiopetusta ei ole, vaan opiskelija korvaa teoriaopinnot opiskeluaikana luettavilla eri tasoisilla, pääasiassa liiketaloustieteen kirjoilla. Tiimiakatemian opiskelijat jaetaan koulutuksen alkuvaiheessa omiin tiimeihinsä, jotka perustavat yritykset, jotka ovat useimmiten osuuskuntia. Yritysten kautta he tulevat tarjoamaan palveluita ammattikorkeakoulun ulkopuolelle oppien samalla yrittäjyyttä käytännössä.
Tiimiakatemialla oppimisen tärkeimpänä työvälineenä toimii tiimiyritys, joka perustetaan heti opintojen alussa. Tiimikavereiden kanssa tehdään töitä, jaetaan ajatuksia, kokemuksia ja oppeja. Yhdessä harjoitellaan tulevaisuuden työelämää varten elintärkeitä tiimi- ja vuorovaikutustaitoja. Tiimiyrityksen yhteiset treenit ja erilaiset projektit korvaavat oppitunnit. Treeneissä (2 x 4 tuntia per viikko) on mukana tiimin oma valmentaja, jolta saa vinkkejä ja neuvoja, jos niitä osaa oma-aloitteisesti pyytää. Valmentaja ei ole opettaja, eikä hän kerro mitä tiimiyrityksessäsi pitäisi tapahtua seuraavaksi. Tiimiakatemialaisen viikkomalli rakentuu 8+8+24 -malliin, jossa on kirjoja, treenejä sekä käytännön projekteja. Tutkinnon pääpaino on projekteissa.
Partus Oy ja Tiimiakatemian aikuiskoulutus

Partus Oy (y-tunnus: 1569781-6) perustettiin vuonna 1991 tukemaan Tiimiakatemian perustamista. Partus Oy toteuttaa Tiimiakatemian valmennusmenetelmillä liikkeenjohdon koulutus- ja konsultaatiopalveluja. Nykyään Partus Oy vastaa Tiimiakatemian aikuiskoulutuspuolesta ja Tiimiakatemian oppimismetodien leviämisestä ympäri maailman. Partuksen koulutusohjelmat ovat suunnattu yrittäjille, tiimijohtajille, esimiehille ja opettajille. Ohjelmissa käytetään samoja oppimisen menetelmiä kuin tradenomiohjelmassa. Kaikki aikuiskoulutusohjelmat ovat pitkäkestoisia 1,5 vuoden ohjelmia. Niistä on valmistunut yhteensä yli 1000 oppijaa niin yksityiseltä, julkiselta kuin kolmannelta sektorilta. Aikuiskoulutusohjelmat ovat pääsääntöisesti Opetushallituksen hyväksymiä ammatillisiin tutkintoihin valmistavia ohjelmia.
Muut Tiimiakatemiat

Tiimiakatemia on levinnyt jo 10 maahan, muun muassa Espanjaan, Unkariin ja Brasiliaan. Tiimiakatemian metodeja käyttää jo yli 10 000 ihmistä. Suomessa Tiimiakatemian oppimismallit ovat levinneet muun muassa seuraaviin korkeakouluihin: Tampereen ammattikorkeakoulussa toimii Tiimiakatemian idealle pohjautuva Proakatemia, Keski-Pohjanmaan ammattikorkeakoulussa Oiva-akatemia, Kymenlaakson ammattikorkeakoulussa BusinessAkatemia, Kemi-Tornion ammattikorkeakoulussa  LiikeAkatemia ja Savonia-ammattikorkeakoulussa Amkidea. Lappeenrannassa Saimaan ammattikorkeakoulu tarjoaa opiskelijoilleen myös mahdollisuuden opiskella vastaavalla tavalla.
Aiheesta muualla

Partus Oy - yhtiö Tiimiakatemian takana
Jyväskylän Tiimiakatemia-sivusto
Jyväskylän ammattikorkeakoulun liiketalouden koulutusyksiköt
Abu Bakr

Jumala
Jumalan ykseys
Muhammed
profeetat
Islamin viisi peruspilaria
uskontunnustus
rukous
paasto
almuvero
pyhiinvaellus
Koraani
Aleksanteri Suuri Koraanissa
Koraanin historiallis-kriittinen tutkimus
Koraanin käännökset
Luettelo Koraanin suurista
Muhammed Koraanissa
Polta Koraani -päivä
Raamattu ja Koraani
Sanaan käsikirjoitukset
Suura
Väkivalta Koraanissa
Kirjoitukset
Koraani
sunna
hadith
fiqh
šaria
Luettelo šarialain käytöstä maantieteellisesti
kalam
sira
Luettelo profeetta Muhammedin elämäkerroista
Islamin suuntaukset
sunnalaisuus
šiialaisuus
Ibadilaisuus
suufilaisuus
Ahmadiyya
Kulttuuri ja yhteiskunta
islamilainen arkkitehtuuri
islamilainen filosofia
islamilainen kalenteri
islamilainen taide
islamilainen tiede
islamilaiset pyhäpäivät
islam ja naiset
islam ja politiikka
islamin suhtautuminen muihin uskontoihin
jihad
moskeija
luettelo muslimienemmistöisistä valtioista
Muuta aiheeseen littyvää
Allah
islamin historia
islamin kritiikki
islamofobia
Historiallis-kriittinen islamin tutkimus
islam Suomessa
Šarian historia
Abu Bakr al-Siddiq (arab. ابو بكر الصديق‎, ’Abū Bakr aṣ-Ṣiddīq; 573 Mekka – 23. elokuuta 634) oli islamilaisen tarinaperinteen mukaan Muhammedin perustaman islamilaisen valtion ensimmäinen kalifi vuosina 632–634. Kerrotaan, että Koraani koottiin ensimmäisen kerran hänen määräyksestään pian Muhammedin kuoleman jälkeen.
Islamilaisia tarinoita Abu Bakrista > Šiialainen perimätieto

Abu Bakr on šiiamuslimien mukaan ylittänyt oikeutensa ja pettänyt Muhammadin asettamalla itsensä kalifiksi. Šiianäkökulman mukaan Abu Bakr oli kelvoton opettamaan Koraania, eikä hänellä olisi ollut oikeutta julistaa itseänsä kalifiksi. Šiianäkökulman mukaan Muhammedin kuoleman jälkeen laillinen johtaja oli imaami Ali, ja tämä päätös oli tullut Jumalalta. Täten Abu Bakrin itsensä asettaminen kalifiksi rikkoi Jumalan määräystä ja oli Jumalan ja islamin vastainen. Šiialaiset myös uskovat Abu Bakrin kehottaneen Umarin tappamaan Muhammadin tyttären, Alin vaimon, Fatima Al-Zahran, mikäli tämä ei suostuisi myöntämään Abu Bakrin kalifiutta.lähde?
Historiallis-kriittinen näkökulma

Islamilaisen tarinaperinteen mukaan Muhammedia seurasi umman johtajana Abu Bakr (632–634), jonka aikana Koraani koottiin ensimmäisen kerran. Seuraava kalifi oli Umar (634–644) ja häntä seurasi Uthman (644–656), jonka toimesta Koraani koottiin uudestaan. Neljäs kalifi oli Ali (656–661), jonka salamurhan jälkeen islamin kerrotaan jakautuneen sunnalaisuuteen ja shiialaisuuteen.
Islamissa uskotaan, että neljän "oikeaanjohdetun kalifin" Rashidun-kalifaatti oli islamin kulta-aikaa, jolloin ummaa johdettiin Muhammedin antamien esikuvien mukaan. Sitä olisi seurannut umaijadien dynastia (660–750), jota luonnehti jumalattomuus ja luopuminen islamista.
Abu Bakrista ei ole aikalaistietoja tai arkeologisia dokumentteja kuten piirtokirjoituksia tai kolikoita. Hänet mainitaan ensimmäisen kerran vasta kaksisataa vuotta myöhemmin eli 800-luvulla Ibn Hishamin kirjoittamassa Muhammed-elämäkerrassa Sirat rasul Allah. Teos perustuu Ibn Ishaqin kadonneeseen elämäkertaan 700-luvulta. Myöhäisen ja sellaisena liian tarkan dokumentoinnin takia Abu Bakrin historiallisuus on kyseenalaistettu. Koska neljästä "oikeaan johdetusta kalifista" ei löydy aikalaislähteitä, heidän on ehdotettu olleen abbasidikaudella luotuja persialaiseen nelilukuun perustuvia hahmoja, jotka mytomorfisesti rinnastuvat Aadamiin, Nooaan, Abrahamiin ja Moosekseen.
Abu Bakrin nimen juuri on BKR. Tätä nimeä käytettiin nuoren naisen (bikira) synnyttämästä esikoisesta, mikä antiikissa oli suurmiehelle yleinen sukutausta. Yhteys voi olla satunnainen, mutta se voi myös viitata Abu Bakrin hahmon sepittämiseen.
Ensimmäinen arabivaltion kalifi, josta on jäänyt historiaan arkeologisia jälkiä on Muawija (660–680).
Aiheesta muualla

Wikimedia Commonsissa on kuvia tai muita tiedostoja aiheesta .
E-kirja (Arkistoitu – Internet Archive) (englanniksi)
Abu Bakrin valinta kalifiksi
| 0 | 1 | 2 |
| --- | --- | --- |
| Edeltäjä: – | Oikeaan johdetut kalifit (Rashidun-kalifaatti) Abu Bakr 632–634 | Seuraaja: Umar ibn al-Khattab |
| Auktoriteettitunnisteet  |
| --- | --- |
Kansainväliset:  FAST  ISNI  VIAF 
Kansalliset:  Norja  Ranska 2  BnF data 2  Saksa  Israel  Yhdysvallat  Australia  Alankomaat 
Tieteilijät:  CiNii  zbMATH 
Henkilöt:  Deutsche Biographie  DDB  Trove 
Muut:  IdRef  İslâm Ansiklopedisi 
Abu Bakr estää mekkalaisia kivittämästä Muhammadia.
Kosta

| Kosta |
| --- | --- |
 Kostan lasitehdas 1890-luvulla
 Kosta
 Koordinaatit: 56°50′36″N, 15°23′46″E 
Valtio:   Ruotsi
Lääni:  Kronobergin lääni
Maakunta:  Småland
Kunta:  Lessebo
Väkiluku (31.12.2023):  836
Infobox OKVirheellinen NIMI-arvo: 
Kosta on taajama Lessebon kunnassa Kronobergin läänissä Smålannin historiallisessa maakunnassa Ruotsissa. Taajamassa oli 836 asukasta vuoden 2023 lopussa.
Kosta tunnetaan lasitehtaastaan.
Aiheesta muualla

Kuvia tai muita tiedostoja aiheesta Kosta Wikimedia Commonsissa